ജില്ലയിലെ സ്വകാര്യ ബസുകള് സിഎന്ജിയിലേക്ക് കോഴിക്കോട്: കോവിഡ് നിയന്ത്രണങ്ങളിലും ഇന്ധനവിലവര്ധനവിലും പ്രതിസന്ധിയിലായ ജില്ലയിലെ സ്വകാര്യ ബസുകള് സിഎന്ജി കംപ്രസ്ഡ് നാച്ച്വറല് ഗ്യാസ്യിലേക്ക് ചുവട് മാറ്റുന്നു. നിലവില് ഡീസല് എന്ജിനുള്ള ബസുകള് സിഎന്ജിയിലേക്ക് മാറ്റാനാണ് തീരുമാനം. കോഴിക്കോട് കുറ്റ്യാടി റൂട്ടില് സര്വീസ് നടത്തുന്ന എസി ബ്രദേഴ്സ് ബസില് ആദ്യമായി സിഎന്ജി ഘടിപ്പിച്ചു. ഡല്ഹി ആസ്ഥാനമായുള്ള ഗ്രീന് ഫ്യൂവല് കമ്ബനിക്കായിരുന്നു നിര്മാണച്ചുമതല. പമ്ബുകള്, പിസ്റ്റണ്, ഹെഡ് എന്നിവയിലാണ് എന്ജിനില് പ്രധാനമായും മാറ്റങ്ങളുണ്ടാവുക. 95 രൂപ ഒരു ലിറ്റര് ഡീസലിന് വിലവരുമ്ബോള് രണ്ടര മുതല് മൂന്ന് കിലോമീറ്റര് ദൂരം മാത്രമേ ബസുകള്ക്ക് മൈലേജ് കിട്ടുന്നുള്ളു. എന്നാല് ലിറ്ററിന് 62 രൂപയുള്ള സിഎന്ജിക്ക് അഞ്ച് മുതല് ഏഴു വരെ മൈലേജ് ലഭിക്കും. പുതിയ സിഎന്ജി ബസ് വാങ്ങുകയാണെങ്കില് ഡീസല് ബസുകളേക്കാള് 10 ലക്ഷം രൂപയോളം അധിക ചെലവ് വരും. നിലവിലെ ഡീസല് ബസുകള് സിഎന്ജിയിലേക്ക് മാറ്റാന് മൂന്നര മുതല് നാല് ലക്ഷം രൂപയാണ് ചെലവ് വരുന്നത്. ഇലക്്ട്രിക് ബസിനാണെങ്കില് ഇത് ഏകദേശം ഒരു കോടി രൂപയാകും. ജില്ലയില് മൊത്തം 1100 ബസുകള്ക്കാണ് നിലവില് പെര്മിറ്റുള്ളത്. എന്നാല് കോവിഡ് പ്രതിസന്ധി രൂക്ഷമായതോടെ 500 ല് താഴെ ബസുകളേ ഇപ്പോല് സര്വീസ് നടത്തുന്നുള്ളു. 2022 ല് കോഴിക്കോട് സിഎന്ജി.യൂണിറ്റ് തുടങ്ങാനാവുമെന്ന് പ്രതീക്ഷിക്കുന്നതായി ഗ്രീന്ഫ്യൂവല് എംഡി അസോക് ചൗധരി പറഞ്ഞു. ബസ് ഉടമകള് മുന്നോട്ടുവരുന്നതനുസരിച്ച് കൂടുതല് ബസുകള് സിഎന്ജിയിലേക്ക് മാറ്റുമെന്നും അദ്ദേഹം പറഞ്ഞു.ആദ്യ സിഎന്ജി സര്വീസിന്റെ ഉദ്ഘാടനം ഗതാഗത മന്ത്രി ആന്റണി രാജു ബാലുശേരി പാനായിയില് ഇന്ന് മൂന്നിന് ഉദ്ഘാടനം ചെയ്യുമെന്ന് കോഴിക്കോട് ഡിസ്ട്രിക്റ്റ് ബസ് ഓപ്പറേറ്റേഴ്സ് അസോസിയേഷന് ഭാരവാഹികള് വാര്ത്താ സമ്മേളനത്തില് പറഞ്ഞു. എ.സി.ബാബുരാജ്, ടി.കെ.ബീരാന് കോയ, റെനീഷ് എടത്തില്, ഗ്രീന് ഫ്യൂവല് എംഡി അശോക് ചൗധരി എന്നിവര് പങ്കെടുത്തു.